 บิลล์ เกตส์ครองแชมป์คนรวยที่สุดในโลกปี 59 อีกแล้ว-เจ้าสัวเจริญอยู่ที่ 94
บิลล์ เกตส์ ยังครองแชมป์อันดับ 1 มหาเศรษฐีร่ำรวยที่สุดในโลกปี 59 จากการจัดอันดับของฟอร์บส์ ขณะที่ อามานซิโอ ออร์เตกา เจ้าของแบรนด์เสื้อผ้าชื่อดัง ซารา ในสเปน ผงาดขึ้นมาอยู่อันดับ 2 ส่วนเจ้าสัว เจริญ สิริวัฒนภักดี เป็นคนไทยที่รวยสุด ติดอันดับ 94,เมื่อวันที่ 2 มี.ค.59 นิตยสารฟอร์บส์ ในสหรัฐฯ ประกาศผลการจัดอันดับมหาเศรษฐีที่ร่ำรวยที่สุดในโลก ประจำปี 2559 ซึ่งนับเป็นปีที่ 30 แล้วของฟอร์บส์ โดยในปี 2559 ปรากฏว่า มีมหาเศรษฐีที่มีทรัพย์สินทะลุหลักพันล้านดอลลาร์ จำนวน 1,810 คน จากทั่วโลก ลดลงจากในปี 2558 ถึง 16 คน ขณะที่ทรัพย์สมบัติของมหาเศรษฐี 1,810 คน เมื่อรวมกันแล้วมีจำนวนมหาศาลถึง 648,000 ล้านดอลลาร์,สำหรับมหาเศรษฐีที่ร่ำรวยที่สุดเป็นอันดับ 1 ของโลก ในปี 2559 ยังคงเป็น นายบิลล์ เกตส์ ผู้ร่วมก่อตั้งบริษัทไมโครซอฟต์ ชาวสหรัฐฯ วัย 60 ปี มีทรัพย์สิน 75,000 ล้านดอลลาร์ (ประมาณ 2.7 ล้านล้านบาท) ลดลงกว่าปีที่แล้ว 4,200 ล้านดอลลาร์ โดยบิลล์ เกตส์ ครองอันดับหนึ่งมหาเศรษฐีที่รวยที่สุดในโลกเป็นปีที่ 3 ติดต่อกันแล้ว ขณะที่ นายอามานซิโอ ออร์เตกา อายุ 79 ปี ผู้ร่วมก่อตั้ง ซารา เสื้อผ้าแบรนด์ดังในสเปน ก้าวขึ้นมาอยู่อันดับ 2 เป็นครั้งแรก ด้วยทรัพย์สิน 67,000 ล้านดอลลาร์ แทน นายคาร์ลอส สลิม มหาเศรษฐีจากเม็กซิโก,ส่วน อันดับ 3 คือ นายวอร์เรน บัฟเฟตต์ ประธานและซีอีโอ บริษัทลงทุน เบิร์กไชร์ แฮธาเวย์ ในสหรัฐฯ วัย 85 ปี มีทรัพย์สิน 60,800 ล้านดอลลาร์ และอันดับ 4 ได้แก่ นายคาร์ลอส สลิม มีทรัพย์สิน 50,600 ล้านดอลลาร์ ลดลงจากปี 58 ถึง 27,100 ล้านดอลลาร์ ขณะที่ เจฟฟ์ บีซอส ผู้ก่อตั้งและซีอีโอของบริษัทอเมซอน Amazon.com อายุ 52 ปี ก้าวเข้าติดอยู่ในกลุ่มท็อปเท็นหรือ 10 อันดับแรกของมหาเศรษฐีร่ำรวยที่สุดในโลกปีนี้เป็นครั้งแรก โดยอยู่อันดับ 5 มีทรัพย์สิน 45,200 ล้านดอลลาร์ เพิ่มขึ้น 10,400 ล้านดอลลาร์,ด้าน มาร์ค ซัคเคอร์เบิร์ก ผู้ก่อตั้งและซีอีโอของบริษัทเฟซบุ๊ก ได้เข้ามาติดท็อปเท็น เป็นปีแรกเช่นกัน โดยกระโดดจากอันดับ 16 เมื่อปีที่แล้ว ขึ้นมาอยู่อันดับ 6 ในปีนี้ มีทรัพย์สินเพิ่มขึ้นมากกว่าปีที่แล้ว 11,200 ล้านดอลลาร์ เป็น 44,600 ล้านดอลลาร์ อีกทั้งยังเป็นมหาเศรษฐีที่อายุน้อยที่สุดใน 10 อันดับแรก ด้วยวัยแค่ 31 ปี,สำหรับมหาเศรษฐีชาวเอเชีย ที่ร่ำรวยที่สุด คือ นายหวัง เจี้ยนหลิน เจ้าพ่อเรียล เอสเตท ชาวจีนวัย 61 ปี ติดอันดับ 18 มีทรัพย์สิน 28,700 ล้านดอลลาร์ รองลงมา คือ นายลี กาชิง นักธุรกิจชาวฮ่องกง วัย 87 มีทรัพย์สิน 27,100 ล้านดอลลาร์ ติดอันดับ 20 ส่วนมหาเศรษฐีของไทย ที่ติดอันดับมหาเศรษฐีพันล้านดอลลาร์ด้วย ได้แก่ นายเจริญ สิริวัฒนภักดี เจ้าของบริษัทไทยเบฟเวอเรจ ผู้ผลิตเบียร์ตราช้าง อยู่อันดับ 94 ด้วยทรัพย์สิน 10,700 ล้านดอลลาร์ (ประมาณ 3.85 แสนล้านบาท) ขณะที่ เจ้าสัว ธนินท์ เจียรวนนท์ วัย 76 ประธานกรรมการและซีอีโอ เครือเจริญโภคภัณฑ์ ติดอันดับ 171 มีทรัยพ์สิน 6,800 ล้านดอลลาร์ (ประมาณ 2.44 แสนล้านบาท),ส่วน นายวานิช ไชยวรรณ เจ้าของบริษัทประกันชีวิตยักษ์ใหญ่ ไทยประกันชีวิต ติดอันดับ 421 มีทรัพย์สิน 3,700 ล้านดอลลาร์ (ราว 1.33 แสนล้าน), นายวิชัย ศรีวัฒนประภา เจ้าของบริษัทคิง เพาเวอร์ และเจ้าของทีมฟุตบอล เลสเตอร์ ซิตี้ ในอังกฤษ ติดอันดับ 612 มีทรัพย์สิน 2,800 ล้านดอลลาร์ (ราว 1.8 แสนล้านบาท) ส่วนนายทักษิณ ชินวัตร อดีตนายกรัฐมนตรีของไทย อยู่อันดับ 1,121 มีทรัพย์สิน 1,600 ล้านดอลลาร์ (ประมาณ 5.7 หมื่นล้านบาท)
บิลล์ เกตส์ ยังครองแชมป์อันดับ 1 มหาเศรษฐีร่ำรวยที่สุดในโลกปี 59 จากการจัดอันดับของฟอร์บส์ขณะที่อามานซิโอ ออร์เตกา เจ้าของแบรนด์เสื้อผ้าชื่อดังซาราในสเปน ผงาดขึ้นมาอยู่อันดับ 2 ส่วนเจ้าสัว เจริญ สิริวัฒนภักดี เป็นคนไทยที่
อันดับมหาเศรษฐี2559,ฟอร์บส์ จันดับคนรวยสุดในโลกปี 59,เศรษฐีรวยสุดในโลกปี 59,เศรษฐีพันล้านดอลลาร์ ปี59,ฟอร์บส์,บิล เกตส์,ไมโครซอฟต์,รวยสุดในโลก,อันดับคนรวยสุดในโลก ปี59,ข่าว,ไทยรัฐออนไลน์,ข่าวต่างประเทศ